**Felhívás szálláshely-üzemeltetőknek**

**Tisztelt Szálláshely-üzemeltető!**

Felhívjuk a szíves figyelmét, hogy az Idegenforgalmi Adó Nyilvántartó Könyv (továbbiakban: **IFA könyv**) **záradékoltatási határideje és a** **2019. évi Vendégforgalmi jelentés leadási határideje 2020. január 31. napja.** (A vendégforgalmi jelentés nyomtatvány a <https://onkormanyzat.heviz.hu/heviz/e-ugyintezes/> honlapról is letölthető.)

Az Idegenforgalmi adó bevallás és a Vendégforgalmi jelentés elektronikusan beadható a <https://heviz.asp.lgov.hu/> és a <https://ohp-20.asp.lgov.hu/nyitolap> portálokon keresztül.

Tájékoztatjuk továbbá, hogy adóhatóságunk 2019. évben is fokozott figyelmet fordított az Interneten található szálláshely hirdetések tartalmára. Számos esetben eljárt, és a közeljövőben is tervez az Interneten található információknak köszönhetően idegenforgalmi adóellenőrzést indítani.

A záradékolás alkalmával összevetésre kerülnek a bevallások az IFA könyv adataival, valamint a hatóság által ismert internetes portálok vendégfoglalásával ezért ha az Interneten is hirdet, és eltérést tapasztal a korábban benyújtott bevallásaiban szereplő vendégéjszakák és az adóhatóság által kimutatható vendégéjszakák számát illetően, úgy javasoljuk, hogy a hiányzó vendégeket, illetve a hiányzó vendégéjszakákat vezesse be az IFA könyvbe, nyújtsa be azokról pótlólag a bevallásokat, és az idegenforgalmi adót fizesse be az adóhatóság részére. Amennyiben az adóbeszedésre kötelezett szálláshely szolgáltató az ellenőrzés megindításáig önként teljesíti nyilvántartás vezetési, adóbevallási és adófizetési kötelezettségét, úgy adóbírság kiszabására nem kerül sor.

Az idegenforgalmi adó mértéke **2020. évben 530 Ft/fő/vendégéjszaka**.

Felhívjuk a Tisztelt Szállásadók figyelmét, hogy 2020. január 1. napjától a szálláshelyeken kötelező olyan szálláshely kezelő szoftverhasználata, amely alkalmas az NTAK rendszerrel való kommunikációra és az irányába történő adatküldés ellátására.

Az idegenforgalmi adókötelezettséggel kapcsolatban felmerülő kérdése esetén kérjük, keresse Pángerné Toplak Éva idegenforgalmi adóügyintézőt (Hévízi Polgármesteri Hivatal 110. számú iroda, tel.: 83/500-861)

Együttműködését előre is köszönjük!

Hévízi Polgármesteri Hivatal